Nationalstrooss 1

Laf an UschlëssLëtzebuerg  25px    Boulevard Victor Thorn  SigfridstroossChemin de la CornicheClausen 25px  25px Neiduerf  25px 25px Kalchesbréck  25px Findel  25px  25px  25px Route de Héienhaff, Golf25px Fluchhafen Sennengerbierg  25x25px  25px Senneng  25px       = Rue du Château 25px       = Rue du Château (r)      = Chaussée St. Martin (l)Nidderaanwen  25px       = Rue Laach25px Bouneschbaach 25px       = Rue de Münsbach Rued-Sir  25px       = Rue Rouduecht 25px       = Rue Haupeschhaff (r)25px       = Rue d'Olingen (l)25px       = Rue de la Gare (l)25x25px CFL-Linn 325px Sir Banzelt  25px Bierg  25px       = Rue de la Grotte (l) 25px       = Um Wäschbuer (r)Wecker Gronn 25px Fluessweiler Baach 25px 25px Millebaach Potaschbierg  25px       = Rue de Flaxweiler25x25px  Gehaansflor  25px Gehaansbaach25px Gréiwemaacher25px       = Rue Kummert 25px       = Rue de Wecker25px Rouderbaach 25px       = Rue Ste Catherine 25px  25px Leiteschbaach25px Lafbaach Sirbierg  25x25px Brëtell Mäertert  25px Sir 25px   25px CFL-Linn 325px       = Rue de Wecker (l) 25px       = Rue de Mompach (l)
             = Rue J-P Beckius (r) Wasserbëlleg  25px 25px       = Rue des Ponts (r)25px Sauer25x25px 
D'Nationalstrooss 1 oder N1, och Tréierer Strooss genannt, ass eng lëtzebuergesch Nationalstrooss an de Kantone Lëtzebuerg a Gréiwemaacher, déi vun der Stad Lëtzebuerg op Waasserbëlleg féiert, a vun do weider iwwer déi däitsch Bundesstrooss B49 op Tréier.

Si geet beim Gebai vum Staatsrot – wou se Uschloss un d'N53 huet – fort a leeft iwwert d'Schlassbréck, de Clausener Bierg erof, duerch Clausen an d'Neiduerf erop op de Findel.

Um Sennengerbierg féiert se iwwert d'Autobunn A1 weider op Senneng, dann op Nidderaanwen, an dann iwwer Rued-Sir, Banzelt a Bierg an de Wecker Gronn. Am Wecker Gronn op der Kräizung mat der N14, dréint se an enger laanggezunner Rietskéier op de Potaschbierg zou. Um Potaschbierg leeft se dann ënner der A1/E44 erduerch, an da virun iwwert Gréiwemaacher a Mäertert op Waasserbëlleg, wou se iwwert d'Sauerbréck an Däitschland féiert.

Vu Gréiwemaacher bis op Waasserbëlleg leeft d'N10 iwwer d'N1.

D'N1 huet d'Partikularitéit datt se op e puer Deeler iwwert verschidde fréier Kieme leeft, dorënner dee vu Lëtzebuerg op Tréier (Augusta Treverorum) an dee vu Bavay (Bagacum Nerviorum) op Tréier.

 Entwécklung vun der N1 

 D'Strooss Lëtzebuerg - Waasserbëlleg besteet zanter 1843. Se gouf deemools als „Tréierer Strooss“ bezeechent an huet déi belsch Grande route de première classe Nr 3 ersat, déi vu Bréissel op Tréier gelaf ass;
 1850-1854: de Bau vun enger Strooss duerch d'Neiduerf leet de Laf vun der Strooss, déi iwwert de sougenannte Stater Pad leeft, fest. Se leeft deelweis iwwert den ale Vizinalwee 15 Eech - Kalchesbréck;
 1907-1909: Bau vun der Sauerbréck zu Waasserbëlleg;
 1916: Bau vun enger neier Bréck a Rekonstruktioun vun der aler Uelzechtbréck a Clausen;
 An den 1960er Jore gouf de Laf vun der N1 an der Duerchfaart vu Gréiwemaacher ugepasst;
 Mam Bau vum Mäerterter Hafen an den 1960er Jore gouf och do de Laf vun der Strooss verännert;
 Enn vun den 1990er / uganks vun den 2000er Jore gouf de Verdeeler op der Héicht vum Fluchhafen duerch eng Kräizung mat Verkéiersluuchten ersat.

Kuckeswäertes
Zu Nidderaanwen ass d'Käschtebamallee laanscht d'N1 op hirer ganzer Längt, zanter dem 8. Abrëll 1966 als nationaalt Monument klasséiert.

Biller

 Um Spaweck 

Iwwersiichtskaart vum nationale Stroossereseau op der Internetsäit vun der Bauverwaltung

Kategorie:Nationalstroossen zu Lëtzebuerg